સિદ્ધુનાં પત્ની, નવજોત સિદ્ધુ વાસ્તવમાં આ બાબતે વધારે મહત્ત્વાકાંક્ષી છે અને તેથી જ તેઓ છેલ્લા એક વર્ષથી આમ આદમી પાર્ટી સાથે સંપર્કમાં છે. અહેવાલ મુજબ તેઓ આપ-ની નેતાગીરી પર સતત દબાણ કરતાં રહ્યાં છે કે કેજરીવાલનો પક્ષ સિદ્ધુને મુખ્યપ્રધાનપદના ઉમેદવાર જાહેર કરવા તૈયાર હોય તો પોતે અને સિદ્ધુ બંને ભાજપમાંથી રાજીનામાં આપવા તૈયાર છે. લાગે છે કે સિદ્ધુનાં પત્નીની એક વર્ષની મહેનત હવે કદાચ સફળ થઈ હશે અને તેથી જ પહેલાં ચરણમાં સિદ્ધુએ રાજ્યસભામાંથી રાજીનામું આપી દીધું છે. ભાજપની નેતાગીરી જો તેને સમજાવી લેવામાં નિષ્ફળ જશે કે પછી ઉપેક્ષા ચાલુ રાખશે તો આમ આદમી પાર્ટીને ફાવતું મળી જશે અને તે સિદ્ધુને મુખ્યપ્રધાનપદના ઉમેદવાર જાહેર કરી શકે.